双调・卖花声悟世
作者：乔吉
朝代：元

paragraphs: 肝肠百炼炉间铁，富贵三更枕上蝶，功名两字酒中蛇。
尖风薄雪，残杯冷炙，掩清灯竹篱茅舍。
太平吴氏楼会集桃花扇底窥春笑，杨柳帘前按舞娇，海棠梦里醉魂销。
香团娇小，歌头水调，断肠也五陵年少。
香云帘幕风流燕，花月楼台富贵仙，新调骏马紫藤鞭。
能歌小妾，轻罗团扇，醉归来牡丹亭院。
香茶细研片脑梅花粉，新剥珍珠豆蔻仁，依方修合凤团春。
醉魂清爽，舌尖香嫩，这孩儿那些风韵。